Pa oam e toned en-dro, Tzeren a lavaras deom kantadou a varvaillou a  rede diwar-benn Touchegoun Lama. Eun istor spis a zo chomet din em  eñvor. E 1911 pe  1912 e oa, pa glaske ar Vongoled en em zieubi gand an  armou doh ar goaskadeh sinad. Ar harter jeneral sinad a oa e Kobdo, e  kornog ar Vongoli ; du-ze oa tost da vil goaz komandet gand ar wella  ofiserion. Gourhemennet e oa bet tapoud Kobdo dHun Baldoun, eur bugul  eeun a oa bet remerket mad e-pad ar brezel eneb dar Ziniz, hag a oa  bet greet prins Hun ged ar Bouddha beo.